钦定古今图书集成/明伦汇编/皇极典/第265卷 > 管子 > 九守
## 钦定古今图书集成/明伦汇编/皇极典/第265卷 > 管子 > 九守

“目贵明，耳贵聪，心贵智。”以天下之目视，则无不见也；
以天下之耳听，则无不闻也；以天下之心虑，则无不
知也。辐辏并进，则明不塞矣。

《听之术》曰：“勿望而距，勿望而许，许之则失守，距之则
闭塞。高山仰之不可极也，深渊度之不可测也。神明
之德，正静其极也。”